โอกาสมา บิ๊กชาย เรียก 2 มวยไทยเข้าแคมป์ หากฟอร์มเข้าตาลุย อชก.
บิ๊กชาย นายสมชาย พูลสวัสดิ์ อุปนายกสมาคมกีฬามวยสากลและประธานฝ่าย พัฒนาเทคนิคฯ เผยทางสมาคมกีฬามวยฯ จะใช้รายการมวยสากลชิงถ้วยพระราชทานสมเด็จพระเจ้าอยู่หัวรัชกาลที่ 10 เป็นหนึ่งในรายการที่จะนำผลงานไปตัดตัวนักชกทีมชาติเพื่อไปร่วมแข่งขันกีฬาเอเชียนเกมส์ ครั้งที่ 18 ที่ประเทศอินโดนีเซีย พร้อมกับได้ดึง 2 นักมวยไทยเงินแสน พระจันทร์ฉาย พีเค.แสนชัยมวยไทยยิม กับฤทธิ์เทวดา ส.นิภาพร เข้าเก็บตัวที่แคมป์ทีมชาติมวกเหล็กแล้ว,วันที่ 13 มิ.ย.61 ความเคลื่อนไหวศึกมวยสากลนานาชาติชิงถ้วยพระราชทานสมเด็จพระเจ้าอยู่หัว รัชกาลที่ 10 ระหว่างวันที่ 30 มิ.ย.-6 ก.ค. ณ อินดอร์สเตเดียม หัวหมาก เป็นการแข่งขันประเภทชาย 7 รุ่น ได้แก่ รุ่นไลต์ฟลายเวท (49 กก.), รุ่นฟลายเวท (52 กก.), รุ่นแบนตัมเวท (56 กก.), รุ่นไลต์เวท (60 กก.) รุ่นไลต์เวลเตอร์เวท (64 กก.), รุ่นเวลเตอร์เวท (69 กก.), รุ่นมิดเดิลเวท (75 กก.),ล่าสุด บิ๊กชาย สมชาย พูลสวัสดิ์ อุปนายกสมาคมกีฬามวยสากลแห่งประเทศไทย และประธานฝ่ายพัฒนาเทคนิค ได้เปิดเผยว่า ทาง มร.จูเลียน ริคาร์โด กอนซาเลซ เซเดโญ หัวหน้าโค้ชชาวคิวบา ได้แจ้งรายชื่อนักชกที่จะร่วมแข่งขันรายการชิงถ้วยพระราชทานสมเด็จพระเจ้าอยู่หัว รัชกาลที่ 10 ทีมเอ กับทีมบีมาแล้ว พร้อมกับจะใช้รายการนี้เป็นหนึ่งในรายการที่จะคัดตัวเพื่อไปแข่งขันเอเชียนเกมส์ ครั้งที่ 18 ที่อินโดนีเซีย หากใครทำผลงานได้ดี อีกทั้งยังต้องดูเส้นตายจากคณะกรรมการโอลิมปิกไทยที่จะส่งรายชื่อ ทางสมาคมกีฬามวยสากลจะได้ประเมินดูการร่วมรายการอื่นๆ กับการฝึกซ้อม เลือกเอาคนที่เก่งที่สุดไปเพื่อเป้าหมายคว้าเหรียญทองมาให้กับพี่น้องชาวไทย,สำหรับรายชื่อนักชกทีมชาติไทยชุดมวยสากลนานาชาติชิงถ้วยพระราชทานสมเด็จพระเจ้าอยู่หัวรัชกาลที่ 10 ทางหัวหน้าโค้ชชาวคิวบาได้จัดทีมลงแข่งขัน 2 ทีม เริ่มจากทีมเอ ประกอบไปด้วยรุ่น 49 กก. ธานี นะรินรัมย์, รุ่น 52 กก. ยุธเนศ องค์จันทร์ต๊ะ, รุ่น 56 กก. ฉัตร์ชัย บุตรดี, รุ่น 60 กก. สมชาย วงศ์– สุวรรณ, รุ่น 64 กก. วุฒิชัย มาสุข, รุ่น 69 กก. สายลม อาดี, รุ่น 75 กก. อภิสิทธิ์ ขันโคกเครือ,ส่วนทีมบี มีทั้งหมด 6 คน ได้แก่ วุฒิชัย ยุรชัย รุ่น 49 กก., ยุทธพงษ์ ทองดี รุ่น 52 กก., สุทิน มาสุข รุ่น 56 กก., รุชกานต์ จันทร์ตรง รุ่น 60 กก., บรรณจง สินศิริ รุ่น 64 กก., ปฐมศักดิ์ ขัตติยะ รุ่น 75 กก. นอกจากนี้ ทางประธานฝ่ายพัฒนาเทคนิคยังได้เปิดเผยอีกว่า ได้ดึง 2 ยอดมวยไทยเงินแสน พระจันทร์ฉาย พีเค.แสนชัยมวยไทยยิม หรือนนทสิทธิ์ เพ็ชรน้ำทอง กับฤทธิ์เทวดา ส.นิภาพร หรือธนกฤษ สิทธิ์กุล ร่วมเก็บตัวเป็นนักชกทีมชาติ โดยพระจันทร์ฉายจะชกในรุ่น 56 กก. ส่วนฤทธิ์เทวดาชกในรุ่น 69 กก. พร้อมกับได้ไปฝึกซ้อมที่แคมป์ทีมชาติที่ อ.มวกเหล็ก จ.สระบุรี ตั้งแต่วันที่ 1 มิ.ย.ที่ผ่านมา
บิ๊กชาย นายสมชาย พูลสวัสดิ์ อุปนายกสมาคมกีฬา มวยสากลและประธานฝ่าย พัฒนาเทคนิคฯ เผยทางสมาคมกีฬามวยฯ จะใช้รายการมวยสากลชิงถ้วยพระราชทานสมเด็จพระเจ้าอยู่หัวรัชกาลที่ 10
บิ๊กชาย,สมชาย พูลสวัสดิ์,สมาคมกีฬามวยสากลแห่งประเทศไทย,มวย,เอเชียนเกมส์